wannaphong/clean_thaiwikipedia huggingface dataset:
# ตะพาบคงคา
ตะพาบคงคา  หรือ ตะพาบอินเดียราชกิจจานุเบกษา. กําหนดชนิดสัตว์น้ำที่ห้ามนําเข้า ส่งออก หรือนําผ่านราชอาณาจักร พ.ศ. ๒๕๕๙ . เล่ม 133 ตอนที่ 6 (พิเศษ) หน้า 17. วันที่ 11 มกราคม 2559.  เป็นสปีชีส์ของตะพาบ ที่สามารถพบในเอเชียใต้ ในแม่น้ำต่าง ๆ เช่น แม่น้ำคงคา แม่น้ำสินธุ และแม่น้ำมหานที ตะพาบใกล้สูญพันธุ์นี้มีกระดองยาวได้ถึง 94 ซม. หรือ 37 นิ้วErnst, C.H.; Altenburg, R.G.M.; and Barbour, R.W. (1997). Aspideretes gangeticus , Turtles of the World. Retrieved 17 June 2014. โดยส่วนใหญ่แล้วจะกินสัตว์จำพวกปลา สัตว์สะเทินน้ำสะเทินบก ซากสัตว์ และสัตว์อื่น ๆ แต่ก็สามารถกินพืชน้ำได้ด้วย เต่าชนิดนี้ถูกจัดไว้ภายใต้การคุ้มครองของพระราชบัญญัติคุ้มครองสัตว์ป่า พ.ศ. 2515 ตามหมวดที่ 1 ของส่วนที่ 2 และการได้มาซึ่งตะพาบชนิดนี้ถือเป็นการกระทำผิดอันขัดต่อกฎหมาย

 ลักษณะทางกายภาพ 
ตะพาบชนิดนี้สามารถระบุชนิดได้โดยอาศัยโครงสร้างของกระดองหลังและกระดองท้อง โดยมีแผ่นกระดองหลัง 8 คู่ โดยคู่สุดท้ายที่พัฒนาเต็มที่แล้วและสัมผัสกันตลอดแนวกึ่งกลางซึ่งเป็นแนวแผ่นประสาท 2 แผ่นอยู่ระหว่างแผ่นกระดองหลังคู่แรก แผ่นมีรอยบุ๋มหยาบและมีรอยเป็นลักษณะเส้นหยักโค้ง กระดูกไหปลาร้า (Epiplastra) ถูกแยกออกจากกันในแนวแคบด้านหน้าของกระดูกไหปลาร้าชั้นใน (Entoplastron) ซึ่งก่อตัวเป็นมุมป้านหรือมุมฉาก และแผ่นกระดองของกระดองท้องมีขนาดค่อนข้างใหญ่ ได้แก่ แผ่นกระดองไฮโอ-ไฮโปพลาสตรัล (hyo-hypoplastral) แผ่นกระดองซิฟิพลาสตรัล (xiphiplastral) และแผ่นกระดูกไหปลาร้าชั้นใน (Ento-plastral) กระดองหลังของตะพาบชนิดนี้ตอนมีอายุน้อยจะมีสันตามยาวของตุ่มหรือวงเล็ก ๆ และที่ส่วนหัวมี จมูก (กะโหลก) ยาวเท่ากับประมาณเส้นผ่านศูนย์กลางของเบ้าตา ในบริเวณระหว่างเบ้าตาในตะพาบที่โตเต็มวัยจะแคบกว่าโพรงจมูก ส่วนโค้งบริเวณหลังเบ้าตามีขนาดเป็นหนึ่งในสามถึงครึ่งหนึ่งของเส้นผ่านศูนย์กลางของเบ้าตา ขากรรไกรล่างมีขอบด้านในยกสูงขึ้นอย่างเห็นได้ชัด โดยเกิดสันแหลมซึ่งส่งผลให้เกิดส่วนตัดสั้น ๆ ตั้งฉากบริเวณแนวประสาน (symphysis) เส้นผ่านศูนย์กลางของขากรรไกรล่างที่แนวประสานจะยาวไม่เกินเส้นผ่านศูนย์กลางของเบ้าตา กระดองเป็นสีเขียวมะกอก ตอนที่ตะพาบชนิดนี้ยังมีอายุน้อยจะมีเส้นสีดำบาง ๆ บริเวณกระดองแต่ไม่มีลักษณะของวงแหวนอยู่บนกระดอง หัวมีแถบสีดำตามยาวจากระหว่างดวงตาไปถึงท้ายทอย ตัดกับรูปตัววีคว่ำแถบสีดำ 2-3 แถบ ในส่วนล่างมีสีออกสีเหลือง ความยาวของกระดองยาวประมาณ 60 เซนติเมตร หรือ 2 ฟุตBoulenger, G. A. 1890. 

 ที่อยู่ทางภูมิศาสตร์ 
ส่วนใหญ่มักพบตะพาบชนิดนี้พบที่ลุ่มแม่น้ำสินธุ แม่น้ำคงคา แม่น้ำปัทมา แม่น้ำเมฆนา แม่น้ำพรหมบุตร แม่น้ำยมุนา แม่น้ำนรรมทา และแม่น้ำมหานที และลำน้ำสาขาและแหล่งระบายน้ำของแม่น้ำดังที่กล่าวมาส่วนใหญ่ และในประเทศอัฟกานิสถาน ประเทศบังกลาเทศ ประเทศอินเดีย (ในรัฐอัสสัม รัฐพิหาร รัฐคุชราต รัฐชัมมูและกัศมีร์ รัฐมัธยประเทศ รัฐโอฑิศา รัฐปัญจาบ รัฐราชสถาน รัฐอุตตรประเทศ และรัฐเบงกอลตะวันตก) ประเทศเนปาลทางตอนใต้ และประเทศปากีสถาน

 ทางวัฒนธรรม ประเพณี และความเชื่อ 
ตะพาบชนิดนี้ส่วนใหญ่ได้รับการเลี้ยงดูในสระน้ำของวัดในรัฐโอฑิศา ซึ่งถือกันว่าเป็นสถานที่ศักดิ์สิทธิ์

 แกลเลอรี่
# ภาวะพร่องฮอร์โมนควบคุมการเจริญเติบโต
ภาวะพร่องฮอร์โมนควบคุมการเจริญเติบโต หรือ การขาดโกรตฮอร์โมน (GHD) เป็นภาวะทางการแพทย์ที่เกิดจากการมีโกรตฮอร์โมนไม่เพียงพอ (GH) โดยมีอาการที่เด่นชัดที่สุดคือการมีส่วนสูงเตี้ย ในทารกอาจมาด้วยภาวะน้ำตาลในเลือดต่ำหรือองคชาตเล็ก ในผู้ใหญ่อาจมาด้วยภาวะมวลกล้ามเนื้อลด, คลอเรสเตอรอลสูง หรือ กระดูกเปราะ

GHD สามารถแบ่งเป็นประเภทเกิดแต่กำเนิด หรือเกิดขึ้นในภายหลังของชีวิต สาเหตุอาจรวมถึงพันธุกรรม, บาดเจ็บทางกาย, การติดเชื้อ, เนื้องอก หรือจากการรับรังสีรักษา ยีนที่อาจมีส่วนเกี่ยวข้องกับภาวะนี้ เช่น GH1, GHRHR หรือ BTK หนึ่งในสามของผู้ป่วยไม่ปรากฏสาเหตุเฉพาะ กลไกการเกิดโดยทั่วไปเกี่ยวข้องกับปัญหาที่ต่อมใต้สมอง ในผู้ป่วยบางรายอาจพบเป็นส่วนหนึ่งของปัญหาพร่องฮอร์โมนต่อมใต้สมองอื่น ๆ ซึ่งอาจเรียกว่าภาวะพร่องฮอร์โมนต่อมใต้สมองชนิดผสม การวินิจฉัยใช้การตรวจเลือดดูระดับฮอร์โมนที่เกี่ยวข้อง

การรักษาใช้การทดแทนโกรตฮอร์โมนซึ่งได้มาจากการสังเคราะห์ ความชุกของภาวะนี้ยังไม่เป็นที่ทราบแน่ชัด ผู้ป่วยหลายรายได้รับการวินิจฉัยตั้งแต่เป็นเด็ก ในขณะที่รูปแบบที่เกิดจากความผิดปกติในยีนสามารถพบได้ประมาณ 1 ใน 7,000 คนของประชากร ผู้ป่วยที่ได้รับการวินิจฉัยส่วนใหญ่เป็นผู้ชายมากกว่าผู้หญิง
# ธรรมศาลาของทาสอิสระ
ในกิจการของอัครทูต ธรรมศาลาของทาสอิสระ ภาษาอังกฤษเรียกว่า Synagogue of the Libertines (เช่นในฉบับพระเจ้าเจมส์, Wycliffe's Bible) หรือ Synagogue of the Freedmen (เช่นในฉบับพระเจ้าเจมส์ใหม่, New Revised Standard Version) เป็นกลุ่มของชาวยิวเฮลเลนิสต์ที่โต้แย้งกับนักบุญสเทเฟนในกิจการ 6:9

ความภาษากรีกของวรรคนี้มีความว่า:
Acts 6:9 Textus Receptus. Emphasis added.

ความภาษาอังกฤษว่า:
Then there arose certain of the synagogue, which is called the synagogue of the Libertines, and Cyrenians, and Alexandrians, and of them of Cilicia and of Asia, disputing with Stephen. KJV

ความภาษาไทยว่า:
แต่มีบางคนจากธรรมศาลาที่เรียกว่าธรรมศาลาของทาสอิสระ ชาวไซรีน ชาวอเล็กซานเดรียและบางคนจากซิลีเซียและเอเชีย ลุกขึ้นมาโต้แย้งกับสเทเฟน THSV11

 หมายเหตุ
# โลกหมุนรอบเธอ
โลกหมุนรอบเธอ  เป็นละครโทรทัศน์ไทยปี 2567 จากการกำกับของอำไพพร จิตต์ไม่งง นำแสดงโดยเมลดา สุศรี, จิรายุ ตั้งศรีสุข และพาริส อินทรโกมาลย์สุต ออกอากาศทางช่อง 3 HD ทุกวันจันทร์และอังคาร เวลา 20.30 น. (เวลามาตรฐานไทย) ระหว่างวันที่ 22 กรกฎาคม ถึง 1 ตุลาคม 2567

 นักแสดง 
 ตัวละคร  นักแสดงหลัก  ตะวัน ฉายเเสงรัก/
ตะวัน อำนาจบวรเดชา
(ตะวัน) เมลดา สุศรี มานะ จิรายุ ตั้งศรีสุข ชินวุฒิ (ชิน) / ราเชนทร์ พาริส อินทรโกมาลย์สุต พนิดา อำนาจบวรเดชา พรทิพย์ สกิดใจ พิมพ์มาดา อำนาจบวรเดชา (เพนนี) ลลินา ชูเอ็ทท์ตัวละครนักเเสดงรับเชิญพิเศษ พชร อำนาจบวรเดชา (พอล) วรินทร ปัญหกาญจน์ นาริน นัท มีเรีย เบนเนเดดตี้ พฤกษ์ อำนาจบวรเดชา (แพท) เทศน์ เฮนรี ไมรอนตัวละครนักเเสดงสมทบ ยายเฟือง ปวันรัตน์ นาคสุริยะ เทพ วิศรุต หิมรัตน์ ฟ้าใส นวินดา เบอร์ต๊อดตี นคร เพ็ญเพชร เพ็ญกุล รอน แดนนี่ ลูเซียโน่ วิไล ภารดี วงษ์สวัสดิ์ หมอฟรังก์ วิปคริม ดิศกุล ตูน สรินยา ออลสัน ฟอร์ด เตชินท์ พลอยเพชร นาคิน ภูธฤทธิ์ พรหมบันดาล เฮียไก่ รัชชานนท์ สุประกอบ ทราย หัสสยา อิสริยะเสรีกุล นพ ชัยยุทธ กิติชัยวัฒน์ตัวละคร  นักแสดงรับเชิญเสริมผู้ประกาศข่าวอติรุจ กิตติพัฒนะปรินดา คุ้มธรรมพินิจ ตัวละคร  นักแสดงรับเชิญ ดุล โกสินทร์ ราชกรม เกรซ (แม่พอล) อรศรี ฮอนโนลด์ เจ้ไฮโซ ชุติมา นัยนาพลอยชมพู สุรีย์ญะเรศ ยะคะเรศ คุณหมอ สุเมธา จิรโชติชื่นทวีชัย ภูเขา ดีแลน ไบรอันท์ ภูเขา (7-8 ขวบ) นรภัทร นาคะดำรงชัย ภูเขา (2-3 ขวบ) ครินท์ภัทต์ สุวัจนานนท์

 งานสร้าง 
ละครเรื่อง โลกหมุนรอบเธอ ได้เผยภาพฟิตติ้งเสื้อผ้าของนักแสดงเมื่อช่วงเดือนมิถุนายน 2565

 คำวิจารณ์ 
ละครเรื่อง โลกหมุนรอบเธอ โดนกระแสโซเชียลวิพากษ์วิจารณ์ถึงบทละครที่ไม่มีความเหมาะสมในหลาย ๆ จุด
# Comamonadaceae
Comamonadaceae เป็นวงศ์หนึ่งของชั้น BetaproteobacteriaWillems A., J. De Ley, M. Gillis, และ K. Kersters. Comamonadaceae, a New Family Encompassing the Acidovorans rRNA Complex, Including Variovorax paradoxus gen. nov., comb. nov. for Alcaligenes paradoxus (Davis 1969). 1991. International Journal of Systematic Bacteriology. 41: 445-450 PDF Online เช่นเดียวกับไฟลัม Pseudomonadota ทั้งหมด วงศ์นี้เป็น แบคทีเรียแกรมลบ จุลินทรีย์ที่ใช้ออกซิเจนและสปีชีส์ส่วนใหญ่สามารถเคลื่อนที่ได้โดยใช้แฟลเจลลัม เซลล์จะมีรูปร่างโค้งGarrity, George M.; Brenner, Don J.; Krieg, Noel R.; Staley, James T. (eds.) (2005). Bergey's Manual of Systematic Bacteriology, Volume Two: The Proteobacteria, Part C: The Alpha-, Beta-, Delta-, and Epsilonproteobacteria. New York, New York: Springer. .
# จะซวา (แก้ความกำกวม)
จะซวา  เป็นอิสริยยศของเจ้านายพม่าหลายพระองค์ และอาจหมายถึง

 พระเจ้าจะซวา:  กษัตริย์แห่งพุกาม (ค.ศ. 1235−51)
 พระเจ้าจะซวาแห่งซะไกง์:  กษัตริย์แห่งซะไกง์ (ค.ศ. 1339−49)
 พระเจ้าจะซวาแห่งแปร:  อุปราชแห่งแปร (ค.ศ. 1305−44)
# กะยอฉะวา (แก้ความกำกวม)
กะยอฉะวา  เป็นอิสริยยศของเจ้านายพม่าหลายพระองค์ และอาจหมายถึง

 พระเจ้ากะยอฉะวาแห่งพุกาม: กษัตริย์แห่งพุกาม (ค.ศ. 1289–1297)
 พระเจ้ากะยอฉะวาที่ 1 แห่งปี้นยะ: กษัตริย์แห่งแห่งปี้นยะ (ค.ศ. 1344–1350)
 พระเจ้ากะยอฉะวาที่ 2 แห่งปี้นยะ: กษัตริย์แห่งแห่งปี้นยะ (1350–1359)
# ตะโดเมงสอ (แก้ความกำกวม)
ตะโดเมงสอ  เป็นอิสริยยศของเจ้านายพม่าหลายพระองค์ และอาจหมายถึง

 พระเจ้าตะโดเมงสอแห่งแปร:  กษัตริย์ผู้ก่อตั้งอาณาจักรแปร (ค.ศ. 1482–1526)
 พระเจ้าตะโดเมงสอแห่งอังวะ:  อุปราชแห่งอังวะ (ค.ศ. 1555–1584)
 พระเจ้ามังระ:  กษัตริย์พม่าราชวงศ์โก้นบอง (ค.ศ. 1763–1776)
 ตะโดเมงสอ:  พระมหาอุปราชพม่า (ค.ศ. 1783–1808)
# ตะโดธรรมราชา (แก้ความกำกวม)
ตะโดธรรมราชา  เป็นอิสริยยศของเจ้านายพม่าหลายพระองค์ และอาจหมายถึง

 กษัตริย์ 
 พระเจ้าตาลูน: อุปราชแห่งแปร (ค.ศ. 1620–1628), กษัตริย์พม่าราชวงศ์ตองอู (ค.ศ. 1629–1648)
 มี่นยาซาจี้: กษัตริย์แห่งมเยาะอู้ (ค.ศ. 1593–1612)

 อุปราช 
 ตะโดธรรมราชาที่ 1: อุปราชแห่งแปร (ค.ศ. 1542–1550), กษัตริย์แห่งแปร (ค.ศ. 1550–1551)
 ตะโดธรรมราชาที่ 2: อุปราชแห่งแปร (ค.ศ. 1551–1588)
 ตะโดธรรมราชาที่ 3: อุปราชแห่งแปร (ค.ศ. 1589–1597)
# เรมี่ ลาครัวซ์
เรมี่ ลาครัวซ์  เป็นนักแสดงภาพยนตร์สำหรับผู้ใหญ่ชาวอเมริกัน เธอได้รับรางวัลนักแสดงหน้าใหม่ยอดเยี่ยมจากงาน AVN ปี 2013 และรางวัลนักแสดงหญิงยอดเยี่ยมจากงาน AVN ปี 2014 รวมถึงรางวัลนักแสดงหญิงยอดเยี่ยมแห่งปีจากงาน XRCO ปี 2014

 ชีวิตช่วงต้น 
ก่อนที่จะเข้าสู่อุตสาหกรรมบันเทิงสำหรับผู้ใหญ่ ลาครัวซ์เคยเป็นนักเต้นเฉพาะทางในหลายเทศกาลดนตรีและ Burning Man การแสดงของเธอรวมถึง การเต้นไฟ, ผ้าใยสังเคราะห์ และ การหมุนฮูลาฮูปTod Hunter, Steve Javors, Mark Kernes, และ Eric Dro, Peter Warren, "Freshen Up!", AVN, vol. 29/no. 6, issue 355, June 2012, pp. 46–51.

 อาชีพ 
ลาครัวซ์เริ่มเข้าสู่วงการภาพยนตร์สำหรับผู้ใหญ่ในเดือนธันวาคม 2011 ด้วยการแสดง ฉากแก๊ง สำหรับ Kink.comhttp://blogs.laweekly.com/arts/2013/03/porn_stars_young_san_fernando_valley.php ซึ่งได้รับการกล่าวถึงในสารคดี Kink ที่ผลิตโดย เจมส์ แฟรนโก เธอทำงานในวงการนี้เป็นระยะเวลา 6 เดือนก่อนที่จะประกาศว่าเธอจะออกจากการแสดงหนังโป๊ โดยให้เหตุผลว่าเธอรู้สึกหมดไฟ แต่เธอยังคงทำตามสัญญาที่มีอยู่ก่อนหน้านี้ ทำงานในแผนกพริตตี้ที่ Kink.com และโปรโมตหนังที่ยังไม่เผยแพร่ของเธอ ซึ่งสุดท้ายเธอก็กลับมาถ่ายทำอีกครั้งในเดือนพฤศจิกายน 2012

ในปี 2013 LA Weekly ได้จัดอันดับให้เธออยู่ในอันดับที่สิบในรายการ '10 Porn Stars Who Could Be the Next Jenna Jameson' เธอยังถูกจัดอยู่ในรายการประจำปีของ ซีเอ็นบีซี 'The Dirty Dozen: Porn's Most Popular Stars' ในปี 2013 และ 2014

ในเดือนธันวาคม 2014 มีการประกาศว่าเธอ แต่ภายในระยะเนั้แสดงกอยกว่าสามเดือนเธอได้ยกเลิกสัญญากับบริษัทผลิต

ในปี 2016 ลาครัวซ์ได้เป็นกรรมการในรายการ เรียลลิตีโชว์ The Sex Factor ซึ่งเป็นเวอร์ชันโป๊ของ The X Factor

เธอได้เกษียณจากการถ่ายทำในระดับมืออาชีพในปี 2016 เนื่องจากตั้งครรภ์ แต่ในปี 2020 เธอได้ประกาศการกลับเข้าสู่วงการภาพยนตร์สำหรับผู้ใหญ่XBIZ: Remy LaCroix Announces Return, Now Booking With OC Modeling การกลับมาของเธอ ฉากแรกถ่ายทำที่ Bellesa สตูดิโอ ถูกถ่ายทำในเดือนกรกฎาคม 2022 และเผยแพร่ในเดือนกันยายน 2022

 รางวัล 
thumb|เรมี่ ลาครัวซ์ กับ ไรลีย์ รีด (ขวา) อดีตนักแสดงร่วมที่ชนะรางวัลหลายครั้งร่วมกันในปี 2013 และ 2014

 2013: AVN Award – ดาวรุ่งหญิงยอดเยี่ยม

 2013: AVN Award – การแสดงยั่วยวนยอดเยี่ยม – เรมี่  (ร่วมกับ เล็กซี่ เบลล์) 

 2013: XBIZ Award – นักแสดงหญิงยอดเยี่ยม – หนังแนวคู่รัก – Torn

 2013: XRCO Award – ดาวรุ่งหญิงยอดเยี่ยม

 2013: Sex Award – คู่จอหญิง/หญิงที่สมบูรณ์แบบในภาพยนตร์ผู้ใหญ่  (ร่วมกับ ไรลีย์ รีด) 

 2014: AVN Award – นักแสดงหญิงยอดเยี่ยม – The Temptation of Eve

 2014: AVN Award – ฉากเซ็กซ์หญิง/หญิงยอดเยี่ยม – Girl Fever  (ร่วมกับ ไรลีย์ รีด) 

 2014: AVN Award – ฉากเซ็กซ์สามคนหญิง/หญิง/ชายยอดเยี่ยม – Remy 2  (ร่วมกับ ไรลีย์ รีด และ มานูเอล เฟอร์รารา) 

 2014: NightMoves Award – นักแสดงหญิงยอดเยี่ยม (ตัวเลือกของบรรณาธิการ) 

 2014: XBIZ Award – นักแสดงหญิงยอดเยี่ยม – หนังฟีเจอร์ – The Temptation of Eve

 2014: XRCO Award – นักแสดงหญิงยอดเยี่ยม – The Temptation of Eve

 2014: XRCO Award – นักแสดงหญิงยอดเยี่ยมแห่งปี

 2015: AVN Award – ฉากเซ็กซ์หญิง/หญิงยอดเยี่ยม – Gabi Gets Girls  (ร่วมกับ Gabriella Paltrova) 

 2023: XBIZ Award – ฉากเซ็กซ์ยอดเยี่ยมในผลงานการแสดงครั้งแรก – Remy's Back With a Bang  (ร่วมกับ ดันเต้ คอลเล่, เดมอน ไดซ์, ทอมมี พิสทอล, และ จอห์น สตรอง)
# วัดเจิงเจว๋
วัดอู่ถ่า 
(; วัดห้าเจดีย์) หรือ วัดเจิงเจว๋  เป็นวัดพุทธสมัยราชวงศ์หมิงที่ตั้งอยู่ในปักกิ่ง ประเทศจีน

ภายในวัดเป็นที่ตั้งของเจดีย์วัชราสน์ (Diamond Throne Pagoda) ที่มีฐานสี่เหลี่ยมความสูง online article at www.chinaculture.org  บนฐานนั้นมีเจดีย์สี่เหลี่ยมอีกห้าองค์และมีศาลากระเบื้องเคลือบตั้งอยู่ด้านบน จัดเรียงกันในลักษณะที่มีเจดีย์ตามมุมทั้งสี่ และเจดีย์หลักตรงกลาง ลักษณะการสร้างห้าเจดีย์นี้สัมพันธ์กับคติพระพุทธธญานีทั้งหห้า เจดีย์รายมีความสูงอบ่งเป็น 11 ชั้น ส่วนองค์กลางมีความสูงแบ่งเป็ย 13 ชั้น  ความสูงขากฐานถึงยอดเจดีย์องค์กลางอยู่ที่  องค์เจดีย์ทั้งหมดสร้างขึ้นจากอิฐ กับหินอ่อนขาว ก่อนจะมีสีออกน้ำตาลเช่นในปัจจุบันเนื่องจากการอ็อกซิเดชั่นของเหล็กจำนวนน้อยในเนื้อหิน บนผนังทั้งสี่ของฐานสี่เหลี่ยมประดับด้วยประติมากรรมสลักรูปพุทธะพันรูปเป็นแถว พระสูตร และสัญลักษณ์อื่น ๆ เช่น ช้าง ม้า ดอกบัว และต้นโพธิ์ เป็นต้น) 

รูปแบบทางสถาปัตยกรรมขององค์เจดีย์วัชราสน์มีที่มาจากเจดีย์มหาโพธิ์ในพุทธคยา รัฐพิหาร ประเทศอินเดีย ซึ่งสร้างขึ้นตรงจุดที่พระโคตมพุทธเจ้าทรงตรัสรู้ กระนั้นมีการปรับสัดส่วน ให้ฐานสูงกว่าและเจดีย์รายขนาดใกล้เคียงกับเจดีย์องค์กลาง นอกจากนี้ยังมีการใช้กระเบื้องเคลือบแบบจีนมาประดับองค์เจดีย์ กระนั้นไม่เป็นที่ทราบแน่ชัดว่าแนวคิดคติการสร้างเลียนแบบเจดีย์มหาโพธิ์เข้ามาสู่จีนได้อย่างไร
ในธรรมเนียมมุขปาฐะหนึ่งเล่าว่ามีที่มาจากพระสารีบุตรผู้เดินทางมาเผยแผ่ศาสนาพุทธในสมัยจักรพรรดิย่งเล่อ ในต้นศตวรรษที่ 15
# สะพานมุสเมชี
วีอาดตโตเดลลินดุสตริอา (สะพานอุตสาหกรรม) หรือ สะพานมุสเมซี  เป็นสะพานในโปเตนซา บาซีลีกาตา ประเทศอิตาลี ที่เชื่อมต่อตัวเมืองโปเซนตาทางปลายของทางหลวงสายซีซีญาโน-โปเตนซา เข้ากับถนนเส้นหลักทางใต้ของเมือง

สะพานเป็นผลงานออกแบบโดยวิศวกรชาวอิตาลี เซอร์โจ มุสเมซี (Sergio Musmeci) ในปี 1967 เริ่มก่อสค้างในปี 1971 แล้วเสร็จในปี 1976 และถือเป็นภาพแทนที่ดีของทฤษฎีสถาปัตยกรรมของมุสเมซี สะพานใช้งบประมาณก่อสร้างรวม 920,000,000 ลีรา (เทียบเท่า €4,000,000 ในปี 2016)

สะพานนี้มีโครงสร้างที่พิเศษแปลกตา โดยสร้างมาจากเนื้อเยื่อชั้นเดียวของคอนกรีตเสริมเหล็กที่หนาประมาณ  ขึ้นรูปเป็นส่วนโค้งที่ขัดกันจำนวนสี่ชิ้น แผ่นคอนกรีตนี้ถูกขึ้นรูปเป็นโครงสร้าง "คล้ายนิ้วมือ" ซึ่งรับน้ำหนักสะพานและใช้งานเป็นเส้นทางคนเดินของสะพาน ความแปลกใหม่ของสะพานได้กลายเป็นประดด็นพูดคุยและศึกษาในแง่ของโครงสร้างและรูปแบบ

ในปี 2003 กระทรวงมรดกและวัฒนธรรมประกาศให้สะพานเป็นตัวอย่างหนึ่งของสถาปัตยกรรมแห่งศตวรรษที่ 20 ใน MAXXI (พิพิธภัณฑ์ศิลปกรรมศตวรรษที่ 21 แห่งชาติ) ในโรม และในปีเดียวกันยังประกาศสถานะสะพานเป็นอนุสรณ์สถานที่มีความสำคัญทางวัฒนธรรมของรัฐ
# เมงเยสีหตู (แก้ความกำกวม)
เมงเยสีหตู  เป็นอิสริยยศของเจ้านายพม่าหลายพระองค์ และอาจหมายถึง

 พระเจ้าฝรั่งมังศรี: กษัตริย์แห่งอังวะ ค.ศ. 1421–1425
 เมงเยสีหตู: อุปราชแห่งตองอู, ค.ศ. 1540–1549
 เมงเยสีหตูที่ 2 แห่งตองอู: อุปราชแห่งตองอู 1584–1597; กษัตริย์แห่งตองอู (ค.ศ. 1597–1609)
# ภูเขามะกอกเทศ
ภูเขามะกอกเทศ (; ; มีความหมายว่า 'ภูเขาแห่งมะกอก' ในทั้งสองภาษา; ในภาษาอาหรับยังมีการเรียกด้วยคำว่า , , 'ภูเขา') เป็นเทือกเขาในเยรูซาเล็มตะวันออก อยู่ทางตะวันออกและติดกับเมืองเก่าของเยรูซาเล็ม ตั้งชื่อตามป่าต้นมะกอกออลิฟที่เคยปกคลุมเนินเขา ด้านใต้ของภูเขาคือสุสานซิลวันซึ่งเชื่อกันว่าเป็นสุสานของชนชั้นสูงในราชอาณาจักรยูดาห์โบราณ เนินเขาด้านตะวันตกของภูเขาซึ่งหันไปทางเยรูซาเล็มถูกใช้เป็นสุสานชาวยิวเป็นเวลามากกว่า 3,000 ปีและมีหลุมศพประมาณ 150,000 หลุม ทำให้ที่นี่เป็นศูนย์กลางของธรรมเนียมสุสานชาวยิว บนยอดเขามีชุมชนอัฏฏูรของชาวปาเลสไตน์ อดีตหมู่บ้านที่ปัจจุบันเป็นส่วนหนึ่งของเยรูซาเล็มตะวันออก

เหตุการณ์สำคัญหลายเหตุการณ์ในชีวิตของพระเยซูตามที่บรรยายในพระวรสารเกิดขึ้นที่ภูเขามะกอกเทศ และในกิจการของอัครทูตบรรยายว่าภูเขานี้เป็นสถานที่ที่พระเยซูเสด็จขึ้นสู่สวรรค์ เนื่องจากภูเขามะกอกเทศมีความเกี่ยวข้องกับทั้งพระเยซูและพระแม่มารีย์ ภูเขาแห่งนี้จึงเป็นสถานที่สักการะที่สำคัญของคริสต์ศาสนิกชนมาตั้งแต่สมัยโบราณ และปัจจุบันเป็นสถานที่จาริกแสดงบุญที่สำคัญของนิกายโรมันคาทอลิก อีสเทิร์นออร์ทอดอกซ์ และโปรเตสแตนต์
# กิจการ 2
กิจการ 2  เป็นบทที่ 2 ของกิจการของอัครทูตในภาคพันธสัญญาใหม่ของคัมภีร์ไบเบิลของศาสนาคริสต์ ไม่มีการระบุชื่อผู้เขียนของหนังสือกิจการอัครทูต แต่ธรรมเนียมของศาสนาคริสต์ในยุคต้นยืนยันว่าลูกาเป็นผู้เขียนหนังสือเล่มนี้เช่นเดียวกับพระวรสารนักบุญลูกา บทที่ 2 ของกิจการของอัครทูตบันทึกเหตุการณ์ที่เกิดขึ้นในเทศกาลเพนเทคอสต์ ประมาณ 10 วันหลังการเสด็จขึ้นสู่สวรรค์ของพระเยซูคริสต์Halley, Henry H. Halley's Bible Handbook: an abbreviated Bible commentary. 23rd edition. Zondervan Publishing House. 1962.

 ต้นฉบับ 
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 47 วรรค

 พยานต้นฉบับ 
ต้นฉบับบางส่วนในยุคต้นที่มีเนื้อหาของบทนี้ได้แก่::

 พาไพรัส 91 (Papyrus 91; คริสต์ศตวรรษที่ 3; วรรคที่หลงเหลือ 30–37; 46–47)
 ฉบับวาติกัน (Codex Vaticanus; 325–350)
 ฉบับซีนาย (Codex Sinaiticus; 330–360)
 ฉบับแบซี (Codex Bezae; ~ ค.ศ. 400)
 ฉบับอเล็กซานเดรีย (Codex Alexandrinus; 400–440)
 Codex Ephraemi Rescriptus (~ ค.ศ. 450)
 ฉบับลอด (Codex Laudianus; ~ ค.ศ. 550)

 การอ้างอิงในพันธสัญญาเดิม 
กิจการก 2:16–21: โยเอล 2:28–32 และ
: สดุดี 16:8-11
: 1 พงศ์กษัตริย์ 2:10
: สดุดี 132:11
: 
: สดุดี 110:1

 การอ้างอิงในพันธสัญญาใหม่ 
: 

 การเสด็จมาของพระวิญญาบริสุทธิ์ในเทศกาลเพนเทคอสต์ (2:1–43)

 คำอธิบายเกี่ยวกับคริสตจักรแรก (2:44–47)
# ลอัก
ลอัก  เป็นฆุม (ตำบล) ในอำเภอโอจุมทางตะวันออกเฉียงเหนือของประเทศกัมพูชา โดยแบ่งออกเป็น 5 หมู่บ้านและมีประชากร 1,348 คนใน ค.ศ. 1998 ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่นั่งตกเป็นของสมาชิกพรรคประชาชนกัมพูชา"Official Results of the 2007 Commune Councils Election in Ratank Kiri " (PDF). National Election Committee, No 4.58/07 NEC.SG.PIB (April 18, 2007). Retrieved on November 11, 2008 ประชาคมองค์กรพัฒนาเอกชนเกี่ยวกับกัมพูชารายงานใน ค.ศ. 2006 ว่าอัตราการจำหน่ายที่ดินในลอักอยู่ในระดับต่ำ

หมู่บ้าน
 หมู่บ้าน ชื่อเขมร ประชากร(1998)  จำนวนครัวเรือน(1998)  อัตราเพศ(ชาย/หญิง)(1998)  หมายเหตุลอัก  ល្អក់  372  66  0.95 กระลง  ក្រលង  92  19  0.92 โคก  គោក  230  45  1.04 กำ  កាំ  371  56  0.91 ภูมิปีร์ (หมู่บ้าน 2)  ភូមិ ២  283  53  0.94
# มิซดาร์ฆัน
มิซดาร์ฆัน (อักษรโรมัน: Mizdarkhan หรือ Mizdakhan) เป็นสุสานขนาดใหญ่ (necropolis) และแหล่งโบราณคดีในการากัลปักสถาน ประเทศอุซเบกิสถาน ปรากฏหลักฐานการอยู่อาศัยในพื้นที่นี้ย้อนไปได้ถึง 400 ปีก่อนคริสต์กาล ก่อนที่ต่อมาจะแปรสภาพมาเป็นศาสนสถานและที่ฝังศพ

ในอดีตเมืองนี้เคยมีประชากรมากที่สุดเป็นอันดับสองในฆอเรซัม เป็นรองเพียงโกนเย-อูร์เกนจ์ ตำนานพื้นถิ่นเชื่อว่าที่นี่เป็นที่ไว้ศพของอาดัม อันอาจบ่งบอกว่าในสมัยโบราณ สถานที่นี้เป็นศาสนสถานหรือดินแดนศักดิ์สิทธิ์มาก่อน

นครมิซดาร์ฆันเฟื่องฟูเรื่อยมาถึงศตวรรษที่ 14 เมื่อจักรพรรดิตีมูร์ทการโจมตีนครฆอเรซัมสามครั้ง และโจมตีมิซดาร์ฆันเสียหายอย่างรุนแรง ถูกทิ้งร้าง และท้ายที่สุดแปรสภาพมาเป็นที่ฝังศพขนาดใหญ่ อนุสรณ์ศพและมัสยิดขนาดย่อมที่พบได้ในปัจจุบันในมิซดาร์ฆันเกือบทั้งหมดสร้างขึ้นหลังจากนครโบราณมิซดาร์ฆันถูกโจมตีโดยตีมูร์
# พัก จี-อา
พัก จี-อา (25 กุมภาพันธ์ 1972 – 30 กันยายน 2024) เป็นนักแสดงชาวเกาหลีใต้ เป็นนักแสดงประจำในภาพยนตร์ของ คิม กี-ด็อก โดยปรากฏตัวในผลงานของเขา 5 เรื่องตั้งแต่ปี 2002 ถึงปี 2008 Variety บรรยายผลงานการแสดงของเธอในภาพยนตร์ Breath ว่า "ยอดเยี่ยมมาก" และ Twitch Film อธิบายว่า "น่าดูมาก"

 ปฐมวัยและชีวิตส่วนตัว 
จี-อา หย่าร้างกับสามีตั้งแต่ลูกสาวของเธอยังเป็นเด็กหญิง และเธอเลี้ยงดูมาโดยตลอด พวกเขาย้ายจากบ้านเกิดของเธอในแทกู ไปยังเขตคังนัมในโซล และได้เข้าฝึกสเกตลีลาในสมัยเรียนอยู่ชั้นประถมศึกษา แต่ลาออกเมื่อเธออยู่ชั้นประถมศึกษาปีที่ 8

 เสียชีวิต 
วันที่ 30 กันยายน 2024 เวลา 02:50 น. จี-อา เสียชีวิตด้วยวัย 52 ปี จากการประสบภาวะสมองขาดเลือด พิธีศพของเธอจัดขึ้นที่ห้องจัดงานศพ 2 ศูนย์การแพทย์อาซาน มีกำหนดฝังศพในวันที่ 2 ตุลาคม

 ผลงาน 

 ภาพยนตร์ 

 ละครและซีรีส์
# ฬามีญ
ฬามีญ  เป็นฆุม (ตำบล) ในอำเภอบาเกียวทางตะวันออกเฉียงเหนือของประเทศกัมพูชา โดยแบ่งออกเป็น 5 หมู่บ้านและมีประชากร 2,622 คน

ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา อัตราการจำหน่ายที่ดินในฬามีญอยู่ในระดับรุนแรง

หมู่บ้าน
 หมู่บ้าน  ประชากร(1998)  อัตราเพศ(ชาย/หญิง)(1998)  จำนวนครัวเรือน(1998)ตรุม (ត្រុំ)  675  0.92  147สู (ស៊ូ)  212  0.88  49ญัล (หรือ ญล) (ញល)  328  0.91  67ขมำง (ខ្មាំង)  285  0.85  58ภูมิมวย (ភូមិ ១) หรือ ภูมิปรัมหมู่บ้านที่ห้าในฬามีญมีชื่อว่า ภูมิมวย here   and here, แต่มีชื่อเรียกว่าภูมิปรัม here  . ผู้เขียนบทความนี้ไม่รู้ว่าชื่อนี้เป็นสองหมู่บ้านที่ต่างกันหรืออยู่ในหมู่บ้านเดียวกัน
# จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดพระนครศรีอยุธยา กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี และอำเภออุทัย

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางปะหัน, อำเภอบางบาล, อำเภอลาดบัวหลวง และอำเภอผักไห่
# พยุง พยกุล
พยุง พยกุล (2478 – 2 สิงหาคม 2566) เป็นผู้กำกับภาพยนตร์ ผู้อำนวยการสร้างภาพยนตร์ชาวไทย เป็นผู้กำกับและผู้สร้างภาพยนตร์บู๊แอคชั่นมากกว่า 50 เรื่องทั้งในยุคภาพยนตร์ 16 มม. และ 35 มม. จนได้รับฉายาว่า เจ้าพ่อหนังบู๊ ยุค 35 มม.

 เสียชีวิต 
พยุง พยกุล เสียชีวิตจากโรคหัวใจ เส้นเลือดหัวใจตีบ และโรคไต เมื่อช่วงเช้ามืดวันที่ 2 สิงหาคม 2566 สิริอายุได้ 88 ปี โดยได้มีพิธีสวดพระอภิธรรมศพระหว่างวันที่ 2–5 สิงหาคม 2566 ที่วัดพลมานีย์ และได้มีพิธีฌาปนกิจศพเมื่อวันที่ 6 สิงหาคม 2566

 ผลงาน 
 ภาพยนตร์ 
 ปี  เรื่อง  รับบท 2501 สิงห์คนองกรุง 

 อำนวยการสร้าง 
 ปี  เรื่อง  ค่าย 2501 สิงห์คนองกรุงเทพนิมิตภาพยนตร์ 2508 มัจจุราชเปลือย 2509 เพชรชมพู 2510 บุญเพ็งหีบเหล็ก 2512 เปลวเทียน 2513 2 สิงห์จ้าวพยัคฆ์ 2517 เกาะรักนางงู (SEXY SNAKES) ก้องสยามภาพยนตร์ 2523 บุญเพ็งหีบเหล็ก (THE MAGIC KILLER) 

 กำกับการแสดง 
 ปี  เรื่อง  ค่าย 2508 มัจจุราชเปลือยเทพนิมิตภาพยนตร์ 2509 เพชรชมพู 2510 บุญเพ็งหีบเหล็ก2512 เปลวเทียน ไอ้แมวดำ (NO NAME ON THE BULLET) เมืองสยามภาพยนตร์2513 2 สิงห์จ้าวพยัคฆ์ เทพนิมิตภาพยนตร์ ยอดเพชร 2514 นักร้องจ้าวนักเลง เมืองสยามภาพยนตร์ เพลงรักพยัคฆ์สาว กรุงสยามภาพยนตร์ 2516 เสือหยิ่งสิงห์ผยองก้องสยามภาพยนตร์2517 เกาะรักนางงู บุษบาขายรัก พุทธชาตภาพยนตร์ 2519 8 เหลี่ยม 12 คม (THE DANGER ONE) ก้องสยามภาพยนตร์ สามสิงห์ดงเสือ จงรักษ์ฟิล์ม คมเฉือนคม (THE OUTLAW MAN) ขวัญใจภาพยนตร์ 2520 ชาติสิงห์ทุ่งสง กัมปนาทภาพยนตร์ สู้สิบทิศ วินนาภาพยนตร์ เขี้ยวเสือเล็บสิงห์ ลูกฟ้าภาพยนตร์ 2521 ล้วงคองูเห่า (BLACK COBRA) บุญโชคภาพยนตร์ สิงห์เดี่ยวดงนักเลง 78 โปรดัคชั่น ไอ้สู้สองสลึง 2522 นรกแตก เดชาโปรโมชั่น 2523 ชายชาติเสือ สากลสยามภาพยนตร์ บุญเพ็งหีบเหล็ก  2524 ยางโทนจงรักษ์ฟิล์ม มือปืนกระดูกเหล็ก 2525 ราศีสิงห์เจ้าพระกาฬ (ACTION OF THE LION) ประกายเพชรภาพยนตร์ วังผาเดือด จงรักษ์ฟิล์ม จ้าวนรกเดชาโปรโมชั่น 2526 มรกตดำ เหยี่ยวดง ก้องสยามภาพยนตร์ นักเลงร้อยคม จงรักษ์ฟิล์ม 2528 หกสี่เอี่ยว พยัคฆ์เหนือเมฆ นครภาพยนตร์ หักด่านเสือ ทวีเกียรติภาพยนตร์ 2529 ขุมทองนรก  วายร้าย 4 คิงส์ ก้องสยามภาพยนตร์ ล่าด่วนนรก สุวรรณโชติฟิล์ม มือปืนผีสิง สยามโปรโมชั่น มือปราบพญาเหยี่ยว (DEADLINE) นครภาพยนตร์ 2530 ขุมทรัพย์ทับทิมดำ  มหัศจรรย์สุดขอบฟ้า สยามโปรโมชั่น 2531 อยู่กับยาย พยัคฆ์นางพญา 5 มนุษย์เหล็ก (5 BRAVE AND CRUEL) อินเตอร์โมชั่นพิคเจอร์ 2534 บุญมี ไอ้หมาวัด ฟาร์อีสกรุ๊บ ลำหักลำโค่น ปอบผีฟ้า เขียวสดโปรโมชั่น 2536 ดิฉันไม่ใช่โสเภณี DECEMBER GROUP  2557 บุญเพ็งหีบเหล็ก จอมขมังเวทย์